钦定古今图书集成/明伦汇编/氏族典/第431卷 > 赵竑
## 钦定古今图书集成/明伦汇编/氏族典/第431卷 > 赵竑

按《宋史镇王竑传》：竑，希瞿之子也。初，沂靖惠王薨，无
嗣，以竑为之后。太子询薨，迺立为皇子，赐名竑，授宁
武军节度使。尝呼史弥远为“新恩”，以他日非新州则
恩州也。弥远大惧。时沂王犹未有后，方选宗室希瓐
子昀继之。宁宗崩，弥远在禁中，遣快行宣昀入即帝
位，竑封济王。宝庆元年，州人潘壬与其弟丙谋立竑，
弥远令秦天锡逼竑，缢于州治。德祐元年，更封镇王。